Ժոզե Մանուել Բառոզոյի խոսքով, Եվրամիությունը ցանկանում է նպաստել տարածաշրջանում խաղաղության հաստատմանը, ամրապնդել խաղաղությունն ու բարգավաճումը։ «Սա կարեւոր տարածաշրջան է Եվարամիության համար, եւ մենք ջանք չենք խնայելու համատեղելու մեր խոսքն ու գործը»,-ընդգծել է նա՝ ավելացնելով, որ գոհ է Կովկասում խաղաղության հաստատմանը միտված Թուրքիայի նախաձեռնության վերաբերյալ Հայաստանի դրական արձագանքից։ Ըստ նրա, Երեւանի եւ Անկարայի միջեւ ընթացող երկխոսությունը կարող է դրական ազդեցություն ունենալ տարածաշրջանում անվտանգության առումով, այդ թվում՝ Լեռնային Ղարաբաղի հակամարտության կարգավորման հարցում։